**Prítomní: Podľa prezenčnej listiny**

**Program:**

**Otvorenie:**

**Témy zasadnutia:**

[**Úvod:**](#_Toc44924693)

[**1 Časť pod lipami na Malokarpatskom námestí – aktuálna situácia a ďalšie kroky + možnosť zberu dažďovej vody**](#_Toc44924694)

[**2 Cíp na školskom dvore – aktuálna situácia a ďalšie kroky**](#_Toc44924695)

[**3 Napojenie studne – aktuálna situácia a ďalšie kroky**](#_Toc44924696)

[**4 Odvodnenie bežeckej dráhy – aktuálna situácia a ďalšie kroky**](#_Toc44924697)

[**5 Rôzne**](#_Toc44924698)

# Úvod:

# Časť pod lipami na Malokarpatskom námestí – aktuálna situácia a ďalšie kroky + možnosť zberu dažďovej vody

Členovia komisie boli informovaní, že bola vypracovaná objednávka na realizačný projekt revitalizácie strednej časti Malokarpatského námestia v zmysle vypracovanej ideovej štúdie. Zároveň boli informovaní o tom, že čakáme ešte na cenovú ponuku na vypracovanie výkazu výmer. Zároveň predsedníčka komisie informovala o výstupe zo stretnutia so starostom (1.7.2020), kde sa k téme MKN riešili aj drevené sedáky, doplnenie kontajnerovej zelene pred kino, ošetrenie lavičiek a malých košov. Toto by malo byť zrealizované počas júla/augusta 2020.

**Členovia komisie:**

1. **Berú tieto informácie na vedomie**
2. **Žiadajú predložiť po vypracovaní realizačného projektu tento projekt na posúdenie a zároveň žiadajú o určenie termínu konečnej realizácie. *Z*dôrazňujú, že je potrebné prioritizovať dokončenie projektu revitalizácie strednej časti MKN.**
3. **Žiadajú o informácie ohľadom pitnej fontánky na námestí**

# Cíp na školskom dvore – aktuálna situácia a ďalšie kroky

Členovia komisie boli informovaní, že vo veci revitalizácie spodného cípu na školskom dvore MČ Lamač žiadala o dotáciu nadáciu EPH vo výške 10 000 €.

**Členovia komisie:**

1. **Berú tieto informácie na vedomie**
2. **Odporúčajú realizovať oplotenie priestoru od hlavnej cesty formou živého plotu. Priestor od bežeckej dráhy odporúčajú nechať otvorený, resp. o potrebe oddelenia cípu a priestoru od bežeckej dráhy sa poradiť aj s riaditeľkou školy. Ak oddelenie priestoru, tak tiež odporúčajú len formou zelene.**
3. **Okrem vecí spomenutých v projekte, odporúčajú v danom priestore vytvoriť dažďovú záhradu. Zároveň odporúčajú MÚ osloviť odborníkov, ktorí sa dažďovým záhradám venujú (napr. Zuzana Hudeková a pod.)**
4. **Žiadajú informáciu o dátume konca výzvy a následne o výsledkoch získania grantu. Zároveň žiadajú informáciu o dátume realizácie projektu**

# Napojenie studne – aktuálna situácia a ďalšie kroky

Členovia komisie boli informovaní, že prepojenie studne zo školského dvora na Malokarpatské námestie bude realizované v rámci rekonštrukcie plynovodu pred školou na Malokarpatskom námestí. Pripojenie sa predpokladá zrealizovať počas júla/augusta 2020.

**Členovia komisie:**

1. **Berú tieto informácie na vedomie**

# Odvodnenie bežeckej dráhy – aktuálna situácia a ďalšie kroky

Členom komisie boli predložené 3 návrhy ako odvodniť časť zaplavovanej bežeckej dráhy:

* Odvodnenie v zmysle projektu systémom drenážnych rúr do blízkej odpadovej šachty
* Odvodnenie systémom drenážnych rúr do dolného cípu školského dvora s možnosťou využitia zvedenej vody na zavlažovanie dažďovej záhrady
* Využitie vsakovacích blokov na mieste zhromažďovania vody s pozvoľným vsakom do podložia

**Členovia komisie:**

1. **Po posúdení jednotlivých alternatív sa členovia komisie zhodli, že kompromisné riešenie (ekonomicky, ekologicky a časovo) sa javí odvodnenie danej plochy formou vsakovacích blokov s pozvoľným uvoľňovaním vody do podložia**
2. **Žiadajú preveriť cenovú reláciu takéhoto riešenia**
3. **Žiadajú o realizovanie odvodnenia do konca augusta 2020**

# Rôzne

1. Nevyužité bývalé kontajnerové stojiská na ulici Studenohorská a Bakošova

**Členovia komisie na základe diskusie odporúčajú prioritne odstrániť obvodové múry bývalých kontajnerových stojísk ideálne ešte v roku 2020. Ako ďalší krok odporúčajú tento priestor využiť napr. ako miesto na parkovanie motocyklov alebo na umiestnenie športových prvkov napr. pingpongových stolov, výsadbu alebo umiestnenie zelene. Zároveň odporúčajú preveriť so spoločnosťou OLO na ktorých stojiskách by bolo možné zriadiť uzamknuté stojiská s kontajnermi. Tie by sa tak mohli presunúť z cesty. V tejto súvislosti odporúčajú vybrať vhodnú firmu, ktorá by túto úpravu (odstránenie obvodových múrov) vedela zabezpečiť a vyžiadať si cenovú ponuku. Zároveň odporúčajú preveriť možnosti čerpania dotácií v tejto veci.**

**Členovia komisie odporúčajú informovať občanov o zákaze umiestňovať odpad do týchto miest. Odporúčajú informáciu o tom, ako naložiť s veľkorozmerným odpadom a ako nevytvárať skládky, znovu zdieľať do Lamačana (bolo to napr. v čísle 5/2020). Takúto informáciu odporúčajú dať aj na stránku Lamača a opakovane zverejnovať aj na FB Lamača. Tiež členovia komisie opakovane žiadajú MÚ komunikovať so všetkými domami na Studenohorskej a Bakošovej a požiadať kontakty, ktoré MÚ má v domoch, aby informovali obyvateľov. Informácia do domov by mala obsahovať hlavne fakt, že je zakázané tvoriť čierne skládky ukladaním nábytku, aká je hrozba pokuty a ako majú občania postupovať, keď sa potrebujú zbaviť veľkorozmerného odpadu. Komunikáciu do domov žiada komisia zrealizovať do konca júla 2020. Členovia komisie zároveň opakovane žiadajú označiť bývalé kontajnerové stojiská s informáciu o zákaze skládkovania. Tiež umiestniť fotopasce.**

**Predsedníčka komisie ďalej informovala, že tejto téme sa tiež venovala na stretnutí so starostom (1.7.2020). Zároveň informovala o zberných miestach v Lamači, ktoré sa tiež riešili na tomto stretnutí so starostom. Cieľom je, aby aspoň jedno zberné miesto už fungovalo a mohlo byť využité (ešte v kombinácii s VKK) na jesenné upratovanie 2020.**

1. VZN o psoch **– A) Členovia komisie odporúčajú tento bod riešiť samostatne na nasledujúcom zasadnutí komisie. V rámci VZN uvažovať aj o vytvorení agility parku vo vnútrobloku na Bakošovej ulici a následne riešiť zákaz voľného pohybu psov vo zvyšku priestoru vnútrobloku.**

**B) členovia komisie žiadajú obnoviť informačné tabule informujúce o zákaze voľného pohybu a zákazu vstupu so psom na miestach určených platným VZN**

1. **Členovia komisie opätovne žiadajú osadenie pitnej fontánky na námestie**
2. **Členovia komisie opätovne požadujú zabezpečiť umiestnenie kontajnerovej zelene na hornú časť námestia do priestoru pred kinom v termíne do konca augusta 2020.**
3. **Členovia komisie odporúčajú v spolupráci s poslancami MČ Lamač zabezpečiť do konca augusta postupné osadenie drevených sedákov do stupňov v strednej a spodnej časti námestia. Sedáky odporúčajú osadzovať šachovnicovým systémom.**
4. **Výsadba drevín na území MČ Lamač: Na základe žiadosti magistrátu o spoluprácu pri určení miest na výsadbu stromov na území hlavného mesta, členovia komisie odporúčajú spojiť s Ing. Petrom vo veci posúdenia možnosti výsadby na týchto miestach: Studenohorská, Podháj (prícestná zeleň), Vnútroblok Bakošova/Na barine, lúka Heyrovského 12-14, Hodonínska. Zároveň žiadajú o určenie podmienok starostlivosti o túto výsadbu ako aj o druhové zloženie drevín plánovaných na výsadbu.**
5. **K téme výsadba zároveň predsedníčka komisie požiadala M. Poláša, aby konal vo veci náhradnej výsadby (alej stromov vo vnútrobloku Bakošova/Na barine) za výrub. Táto náhradná výsadba bola udelená súkromnej osobe za výrub a niektoré stromy neprežili. Zároveň požiadala M. Poláša o vykonanie riadnej kontroly vo veci výrub stromov na parcele č. 1763/11 a náležitej náhradnej výsadbe**
6. **Žiadosť o výmenu malého smetného koša pri ihrisku (pri vstupnej bráne) nad MÚ.**
7. **Pripomenutie nepoužívať jednorazové plasty na podujatiach MČ Lamač a triediť odpad.**

|  |  |  |
| --- | --- | --- |
| **Prítomní:** |  | Hagovská V., Kolár J., Polakovičová S., Kniez M., Danevová V., Černá E. Petríček A., Polakovičova S.,  |
| **Ospravedlnení** |  | Čech P., Bacigál M., Neumeisterová A. |
| **Hostia**: |  |  |
| **Zapísal: 2.7.2020** | **Ing. Marek Poláš** |  |
|  |  |
| **Overil:** | **Ing. Veronika Hagovská** |  |